**ŠAKIŲ KRAŠTO VIETOS VEIKLOS GRUPĖS**

**VISUOTINIO ATASKAITINIO – RINKIMINIO NARIŲ SUSIRINKIMO**

**PROTOKOLAS**

2023 m. vasario 28 d. Nr. VVG-VISUOT-2023-01

Šakiai

Susirinkimo pradžia: 15:00 val.

Susirinkimą pradėjo Juozas Vytas Dainelis, siūlydamas išsirinkti susirinkimo pirmininką ir sekretorių. Susirinkimui pirmininkauti pasiūlyta Juozo Vyto Dainelio kandidatūra, sekretoriauti pasiūlyta Šakių krašto VVG administratorė Alina Baltrušaitienė. Visuotinio ataskaitinio – rinkiminio narių susirinkimo kandidatūroms pritarta bendru susitarimu.

Susirinkimo pirmininkas: Juozas Vytas Dainelis

Susirinkimo sekretorė: Alina Baltrušaitienė

Dalyvauja: 42 ( iš 60) Šakių krašto vietos veiklos grupės narių (sąrašas pridedamas). Kvorumas yra, susirinkimas yra teisėtas. Svečių teisėmis dalyvauja 4 dalyviai (sąrašas pridedamas). Visi asociacijos nariai yra laiku ir tinkamai ( Šakių krašto vietos veiklos grupės įstatų, įregistruotų 2015 m. lapkričio 27 d. d. 7.7 punktas) informuoti apie visuotinį ataskaitinį-rinkiminį narių susirinkimą (pridedama).

Susirinkimo pirmininkas Juozas Vytas Dainelis pristatė susirinkimo darbotvarkę.

Darbotvarkė:

1. Dėl Šakių krašto vietos veiklos grupės 2022 m. veiklos ir finansinės ataskaitos svarstymo ir tvirtinimo:
2. Dėl Šakių krašto vietos veiklos grupės pirmininko rinkimo;
3. Dėl Šakių krašto vietos veiklos grupės valdybos rinkimo.

Susirinkimo pirmininkas Juozas Vytas Dainelis paklausė susirinkimo narių, ar nėra papildymų ar pakeitimų ir paprašė balsuoti už pateiktą darbotvarkę. Pateiktai darbotvarkei pritarta bendru susitarimu. Pradėtas pateiktų klausimų svarstymas.

1. SVARSTYTA. Dėl Šakių krašto vietos veiklos grupės 2022 m. veiklos ir finansinės ataskaitos svarstymo ir tvirtinimo.

Pirmininko pakviesta Šakių krašto vietos veiklos grupės 2022 metų veiklos ataskaitą pristatė VPS administravimo vadovė Laimina Auštrienė (ataskaita pridedama). Ataskaitos pabaigoje pranešėja Laimina Auštrienė pademonstravo pagal įvykdytus vietos projektus sukurtus filmus apie Šakių rajono kraštą. Tai VŠĮ „Pric“ pagal projektą sukurtas filmas „ Zanavykų kraštas“ ir VVG tinklo sukurtas filmas apie bendruomenių verslą kaime, kuriame pasakojama apie Voniškių kaimo bendruomenės projektą „Maitinimo paslaugų teikimas“.

Šakių krašto vietos veiklos 2022 m. finansinę ataskaitą pirmininkas Juozas Vytas Dainelis pakvietė pristatyti finansininkę Oną Protopopovą. Po ataskaitos pristatymo pirmininkas Juozas Vytas Dainelis pakvietė balsuoti už 2022 m. veiklos ir finansinės atskaitomybės tvirtinimą.

NUTARTA: Prabalsuota vienbalsiai „už“.

Patvirtinus 2022 m. veiklos ir finansinę ataskaitas, Šakių krašto vietos veiklos grupės pirmininkas Juozas Vytas Dainelis pateikė trejų metų kadencijos laikotarpio apžvalgą apie atliktus darbus, pristatė atliktus ir tebevykstančius vietos projektus, pasidžiaugė rajono vadovybės palaikymu ir bendruomenių iniciatyva. Baigiantis pirmininko ir valdybos kadencijoms, pirmininkas palinkėjo ateityje veiklos tęstinumo ir tarpusavio susikalbėjimo.

Prieš svarstant antrą ir trečią klausimus susirinkimo pirmininkas Juozas Vytas Dainelis pasiūlė išsirinkti balsų skaičiavimo komisiją. Į balsų skaičiavimo komisiją pasiūlyta: Edgaras Pilypaitis, Laima Mockevičienė ir Aušra Slidziauskienė.

Nubalsuota vienbalsiai „už“. Balsų skaičiavimo komisija: Edgaras Pilypaitis, Laima Mockevičienė ir Aušra Slidziauskienė.

Susirinkimo pirmininkas Juozas Vytas Dainelis pasiūlė išrinktai balsų skaičiavimo komisijai pasitikrinti kvorumą. Patikrinus rasti 42 balsai (iš 60). Kvorumas yra. Pirmininko ir valdybos rinkimus galima pradėti.

1. SVARSTYTA. Dėl Šakių krašto vietos veiklos grupės pirmininko rinkimo.

Pagal aktualios redakcijos įstatų 7.9 p. visuotinio narių susirinkimo sprendimams dėl vietos veiklos pirmininko rinkimo reikia ne mažiau 2/3 susirinkime dalyvaujančių vietos veiklos grupės narių balsų. Pagal įstatų 9.1 p. vietos veiklos grupės pirmininkas išrenkamas, jeigu už pasiūlytą kandidatūrą balsuoja daugiau nei pusė susirinkime dalyvaujančių narių; pirmininkas renkamas iš vietos veiklos grupės narių trejų metų laikotarpiui. Atsižvelgiant į šių punktų nuostatas, renkant vietos veiklos grupės pirmininką, sprendimui priimti vadovaujamasi įstatų 7.9 punktu.

Susirinkimo pirmininkas paragino narius siūlyti kandidatūras užimti Šakių krašto vietos veiklos grupės pirmininko pareigas. Vietos veiklos grupės nariai pasiūlė vienintelę kandidatūrą- J. Dainelienės įmonės atstovą, kuris ėjo pirmininko pareigas iki šiol, t. y. Juozą Vytą Dainelį. Iš narių pasigirdo nuomonė, kad Šakių krašto vietos veiklos grupė, vadovaujama pirmininko Juozo Vyto Dainelio, gerai tvarkosi, vykdo NMA keliamus reikalavimus, todėl siūloma pirmininkui tęsti darbus.

Daugiau kandidatūrų pasiūlyta nebuvo.

Skelbiamas balsavimas.

NUTARTA: balsavo : “už“ 41; „prieš“ 0; „susilaikė“ 1. Šakių krašto vietos veiklos grupės pirmininku trejų metų laikotarpiui išrinkti Juozą Vytą Dainelį.

1. SVARSTYTA. Dėl Šakių krašto vietos veiklos grupės valdybos rinkimo.

Vadovaujantis vietos veiklos grupės įstatų, įregistruotų 2015 m. lapkričio 27 d. 8.2 p. susirinkimas renka valdybą trejų metų laikotarpiui.

Susirinkimo pirmininkas Juozas Vytas Dainelis pasakė, kad valdyba renkama pagal naujus reikalavimus ir pakvietė VPS administratorę Aliną Baltrušaitienę supažindinti vietos veiklos grupės narius su naujomis taisyklėmis. Remiantis LR ŽŪM įsakymu „ Dėl vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių, patvirtinimo“ 2023 m. sausio 6 d. Nr. 3D-4 numatyta: 12.4. p. sudaryti sprendimų priėmimo teisę dėl projektų (įskaitant VPS) įgyvendinimo atstovaujamoje teritorijoje pagal Priemonę turintį kolegialų valdymo organą, susidedantį iš ne mažiau kaip 11 narių, atstovaujančių skirtingoms interesų grupėms ir užtikrinti, kad nei viena interesų grupė nekontroliuotų sprendimų priėmimo, t. y. kolegialaus valdymo organo sudėtyje ir sprendimų priėmimo metu nei viena interesų grupė negali turėti 50 ir daugiau procentų balsų;

12.4.3. p. viešojo administravimo institucijas ar įstaigas atstovaujantis asmuo (vietos valdžios atstovas) - VVG teritorijoje veikiančios savivaldybės, kuri yra VVG narė, mero ar tarybos paskirtas į kolegialaus valdymo organą asmuo, gali sudaryti ne daugiau nei 20% VVG kolegialaus valdymo organo narių.

12.4.6. p. į kolegialaus valdymo organą negali būti renkami politikai.

12.4.9. p. į VVG kolegialaus valdymo organą išrinkti VVG teritorijoje veikiančios (-ių) moterų ir vyrų lygias galimybes, asmenų, turinčių negalią, ar kitos (-ų) organizacijos (-ų), ginančios (-ių) žmogaus teises, veikiančios (-ių) pažeidžiamų ir (ar) atskirtų visuomenės grupių teisių ir gerovės užtikrinimo srityse, atstovą (-us) atstovauti socialiniams interesams.

12.4.11. p. kolegialaus valdymo organas yra įvairaus amžiaus (bent 2 asmenys iki 40 m. jų išrinkimo dieną į kolegialų VVG valdymo organą) ir užtikrinama lyčių pusiausvyra (mažiausiai 40 proc. nesvarbu, kurios lyties, atstovų).

15.3.1. p. keistųsi VPS įgyvendinimo metu, t. y. ne rečiau kaip kas 3 metus pasikeistų mažiausiai 1/3 narių, tačiau ne mažiau kaip po vieną atstovą iš kiekvienos interesų grupės.

Vadovaujantis pristatytais taisyklių pakeitimais renkama Šakių krašto vietos veiklos grupės valdyba. VVG narių siūlymas valdybą rinkti iš 11 asmenų: du atstovai nuo vietos valdžios; keturi atstovai nuo verslo ir penki atstovai nuo pilietinės visuomenės. Ne mažiau keturi asmenys turi būti iki 40 metų, iš jų ne mažiau du asmenys iki 29 metų amžiaus.

Į valdybos narius nuo valdžios sektoriaus pasiūlyta:

Aušra Slidziauskienė- Šakių rajono savivaldybės administracijos Ūkio, architektūros ir investicijų skyriaus vyriausia specialistė ir Aurimas Staugaitis – Šakių rajono savivaldybės administracijos Ūkio, architektūros ir investicijų skyriaus vedėjo pavaduotojas (pridedamas Šakių rajono savivaldybės sprendimas dėl šių asmenų delegavimo 2023 m. vasario 24 d. Nr. T-81).

Balsuojama už valdžios atstovus:

NUTARTA:

Aušra Slidziauskienė ( „už“ 41; „prieš“ 0; „susilaikė“ 1);

Aurimas Staugaitis ( „už“ 41; „prieš“ 0; „susilaikė“ 1).

Į valdybos narius nuo verslo sektoriaus pasiūlyta:

Juozas Vytas Dainelis - J. Dainelienės įmonės atstovas;

Tadas Bybartas- deleguotas Asociacijos Šakių verslo klubas (pridedamas Šakių verslo klubo raštas 2023-02-23 Nr. S-1);

Kęstutis Ūsas – MB „Greitos bitės“ deleguotas atstovas;

Vytautas Venslovaitis – MB „Modern House“ direktorius.

Balsuojama už verslo sektoriaus atstovus.

NUTARTA:

Juozas Vytas Dainelis ( „už“ 41; „prieš“ 0; „susilaikė“ 1);

Tadas Bybartas („už“ 41; „prieš“ 0; „susilaikė“ 1);

Kęstutis Ūsas („už“ 41; „prieš“ 0; „susilaikė“ 1);

Vytautas Venslovaitis („už“ 41; „prieš“ 0; „susilaikė“ 1).

Į valdybos narius nuo pilietinės visuomenės pasiūlyta:

Vaida Brazaitienė – Lekėčių bendruomenės moterų klubo pirmininkė;

Indrė Kavaliauskienė – Baltrušių bendruomenės centro atstovė;

Edita Pranskaitienė – Kriūkų bendruomenės centro pirmininkė;

Inesa Augulienė – Kudirkos Naumiesčio bendruomenės centro „Santaka“ atstovė;

Gabija Šakočienė – Žvirgždaičių miestelio bendruomenės atstovė.

Balsuojama už pilietinės visuomenės atstovus.

NUTARTA:

Vaida Brazaitienė („už“ 41; „prieš“ 0; „susilaikė“ 1);

Indrė Kavaliauskienė („už“ 41; „prieš“ 0; „susilaikė“ 1);

Edita Pranskaitienė („už“ 41; „prieš“ 0; „susilaikė“ 1);

Inesa Augulienė („už“ 41; „prieš“ 0; „susilaikė“ 1);

Gabija Šakočienė („už“ 41; „prieš“ 0; „susilaikė“ 1).

Susirinkimo pirmininkas Juozas Vytas Dainelis

Susirinkimo sekretorė Alina Baltrušaitienė